**CSTI 2015** Conservation Science, Technology and Industry



Slovenské národné múzeum

Slovenská technická univerzita

*vás pozývajú*

na vedeckú konferenciu CSTI 2015

**Integrácia konzervačnej vedy a technológií do interdisciplinárnej ochrany materiálov a objektov dedičstva**

ktorá sa uskutoční

**v dňoch 7. – 9. októbra 2015**

v SNM – Výstavný pavilón Podhradie

Bratislava, Žižkova 16

*Konferencia CSTI 2015 nadväzuje na predchádzajúce ročníky konferencií* ***CSTI 2011 (Konzervačná veda a technológie pre ochranu kultúrneho dedičstva)*** a  ***CSTI 2013 (Interdisciplinarita vo vedeckom******výskume pri rozvoji ochrany kultúrneho dedičstva).***

*Pre kvalitatívny pokrok v ochrane kultúrneho dedičstva je nevyhnutná integrácia vied, a teda aj konzervačnej vedy do interdisciplinárnej praxe a posilnenie spolupráce a komunikácie medzi zúčastnenými disciplínami a odborníkmi. V súčasnosti najväčší pokrok a kvalitatívne zmeny prebiehajú práve na rozhraní dosiaľ známych vedných disciplín.*

Cieľom konferencie ***CSTI 2015*** s názvom ***Integrácia konzervačnej vedy a technológií do interdisciplinárnej ochrany materiálov a objektov dedičstva*** je prezentovať najnovšie poznatky a pokroky konzervačnej vedy odborníkom ostatných vedných disciplín z oblasti ochrany a obnovy kultúrneho dedičstva a posilniť interdisciplinárny prístup, komunikáciu a výmenu poznatkov a skúseností pri ochrane dedičstva.

Na konferencii ***CSTI 2015*** budú prezentované príspevky z oblasti konzervačnej vedy, výskumu a praxe ochrany kultúrneho dedičstva. Okrem vedeckých príspevkov bude účastníkom konferencie ponúknutá aj možnosť účasti na odborných diskusiách, prehliadke posterov a prezentácií firiem ponúkajúcich produkty pre ochranu kultúrneho dedičstva.

Predpokladané tematické okruhy:

* + účasť konzervačného vedca v interdisciplinárnom tíme, potreba a prínosy vzájomného dialógu medzi zúčastnenými profesiami,
	+ metódy analýzy, diagnostiky a kontroly kvality; progresívne metódy identifikácie chemických a fyzikálnych zmien na objektoch a materiáloch a štúdium mechanizmov týchto zmien,
	+ nové metódy a technológie ochrany; výskum nových postupov masovej ochrany, preventívna ochrana,
	+ mikrobiologická kontaminácia a ochrana,
	+ prípadové štúdie.

Predpokladá sa účasť významných zahraničných odborníkov, konzervačných vedcov, zameriavajúcich sa na ochranu materiálov a objektov všetkých druhov kultúrneho dedičstva.

**Organizačné pokyny**

Na konferenciu ***CSTI 2015*** je možné prihlasovať príspevky vo forme prednášok, krátkych informácií a posterov (pozrite si prihlášku), uvádzajúcich najmä nové poznatky z oblasti interdisciplinárnych výskumov, postupov a technológií pri ochrane jednotlivých súčastí kultúrneho dedičstva.

**Organizátori si vyhradzujú právo výberu príspevkov zaradených do programu.**

Výstupom konferencie bude recenzovaný zborník príspevkov.

**Účastnícky poplatok**

(poplatok nezahŕňa ubytovanie a stravu účastníkov)

|  |  |
| --- | --- |
| Konferenčný poplatok  |  50,- € |
| Účastníci z členských múzeí Zväzu múzeí na Slovensku  |   25,- € |
| Študenti vysokých škôl |  0,- € |

Náklady spojené s účasťou na konferencii hradí vysielajúca organizácia. Organizátori konferencie nezabezpečujú účastníkom ubytovanie, ani stravovanie.

Ďalšie podrobnosti o konferencii, vrátane čísla bankového účtu budú uvedené v 2. cirkulári (máj 2015) . Informácie budú priebežne dopĺňané aj na webovej stránke <http://www.snm.sk/?vedecka-konferencia-csti-2015>

Príspevky môžu mať formu prednášky (20 – 25 min), krátkej informácie (10 – 15 min) alebo plagátového príspevku (90 × 120 cm).

**Registrácia**

Uzávierka prihlasovania príspevkov 31. marec 2015

Uzávierka prihlasovania pasívnych účastníkov 1. september 2015

Zasielanie príspevkov do zborníka 20. jún 2015

**Garanti konferencie:**

***Čeppan Michal, prof. Ing. CSc.,*** STU - Fakulta chemickej a potravinárskej technológie, Ústav prírodných a syntetických polymérov

***Podušelová Gabriela, PhDr.,*** Slovenské národné múzeum

**Programový výbor:**

***Bakoš Dušan, Dr.h.c. prof., Ing., DrSc.,*** STU - Fakulta chemickej a potravinárskej technológie, Ústav prírodných a syntetických polymérov

***Čeppan Michal, prof. Ing., CSc.,*** STU - Fakulta chemickej a potravinárskej technológie, Ústav prírodných a syntetických polymérov

***Fottová Eva, PhDr.,***  Slovenská akadémia vied, Archeologický ústav

***Hanus Jozef, Ing., CSc.,*** STU - Fakulta chemickej a potravinárskej technológie, Ústav prírodných a syntetických polymérov

***Homoľová Alexandra, PhDr.,*** Slovenská národná galéria

***Katuščák Svetozár, prof. Ing., PhD.,*** STU - Fakulta chemickej a potravinárskej technológie, Ústav prírodných a syntetických polymérov

***Majchrovičová Viera, PhDr.,*** Slovenské národné múzeum

***Podušelová Gabriela, PhDr.,*** Slovenské národné múzeum

***Reháková Milena, Doc. Ing., PhD.,*** STU - Fakulta chemickej a potravinárskej technológie, Ústav prírodných a syntetických polymérov

***Urlandová Andrea, doc. Ing. arch., PhD.,*** STU - Fakulta architektúry - Ústav teórie a dejín architektúry a obnovy pamiatok

***Vizárová Katarína, Doc. Ing., PhD.,*** STU - Fakulta chemickej a potravinárskej technológie, Ústav prírodných a syntetických polymérov

**Organizačný výbor**

***Jablonský Michal, Ing., PhD.,*** STU - Fakulta chemickej a potravinárskej technológie, Ústav prírodných a syntetických polymérov

***Jurčíková Ivana, Mgr.,*** Slovenské národné múzeum

***Hollý Tomáš, Mgr.,*** Slovenské národné múzeum

***Majchrovičová Viera, PhDr.,*** Slovenské národné múzeum

***Reháková Milena, Doc. Ing., PhD.,*** STU - Fakulta chemickej a potravinárskej technológie, Ústav prírodných a syntetických polymérov

***Vizárová Katarína, Doc. Ing., PhD.,*** STU - Fakulta chemickej a potravinárskej technológie, Ústav prírodných a syntetických polymérov

**Kontaktné osoby:** Michal Jablonský (STU), michal.jablonsky@stuba.sk

Katarína Vizárová (STU), katarina.vizarova@stuba.sk

Ivana Jurčíková (SNM), kabinet@snm.sk

**Sponzoring, reklama a výstava**

V rámci konferencie ponúkame možnosť prezentácie účastníkov konferencie a firiem formou výstavky alebo odborného predvádzania, inzercie a reklamy v zborníku a iné možnosti. Podrobnosti o sponzoringu budú uvedené na internetovej stránke konferencie.

Kontakt: michal.jablonsky@stuba.sk